Official Journal L 243 , 27/09/2003 P. 0106 - 0108



KOMISIJAS LĒMUMS (2003. gada 25. septembris), ar ko paredz atkāpi no Padomes Lēmuma 2001/822/EK attiecībā uz izcelsmes noteikumiem gabalos sadalītiem omāriem no Senpjēras un Mikelonas (izziņots ar dokumenta numuru C(2003) 3335) (2003/673/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2001. gada 27. novembra Lēmumu 2001/822/EK par aizjūras zemju un teritoriju asociāciju ar Eiropas Kopienu[1], un jo īpaši tā III pielikuma 37. pantu, tā kā: (1) 2003. gada 19. jūnijā Senpjēra un Mikelona uz pieciem gadiem lūdza atkāpi no izcelsmes noteikumiem, kas paredzēti Lēmuma 2001/822/EK III pielikumā attiecībā uz termiski apstrādātu un saldētu omāru astu, kāju un spīļu gada daudzumu 105 tonnu apjomā, kuru izved no Senpjēras un Mikelonas. (2) Senpjēra un Mikelona pamatoja savu lūgumu ar to, ka ir izzudusi izejviela, noteiktas izcelsmes sniega krabji, kuru populācija ir pārcēlusies ārpus tās teritoriālajiem ūdeņiem. Nenoteiktas izcelsmes dzīvu omāru pārstrāde termiski apstrādātās un saldētās omāru astēs, kājās un spīlēs aizstās sniega krabju ražošanas ķēdi, kurus attiecīgais uzņēmums nevar iegūt. (3) Minētā atkāpe ir pamatota saskaņā ar Lēmuma 2001/822/EK III pielikumu un konkrēti tā 37. panta 1. punktu, jo īpaši attiecībā uz rūpniecības nozares attīstību Senpjērā un Mikelonā. Atkāpe ir būtiska, lai saglabātu attiecīgā uzņēmuma darbību, kas nodarbina lielu cilvēku skaitu. Ievērojot konkrētus nosacījumus attiecībā uz daudzumiem, uzraudzību un ilgumu, atkāpe neradītu nopietnu kaitējumu pastāvošajai Kopienas rūpniecības nozarei vai vienas vai vairāku dalībvalstu nozarēm. (4) Atkāpe būtu jāpiešķir attiecībā uz konkrētiem termiski apstrādātu un saldētu omāru astu, kāju un spīļu daudzumiem, kas pārstrādāti Senpjērā un Mikelonā un ievesti Kopienā. (5) Komisijas 1993. gada 2. jūlija Regula (EEK) Nr. 2454/93, kas nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi[2], kurā jaunākie grozījumi izdarīti ar Regulu (EK) Nr. 1335/2003[3], nosaka tarifu kvotu pārvaldības noteikumus. Šos noteikumus daudzumu pārvaldībai jāpiemēro mutatis mutandis saistībā ar daudzumiem, kam piešķirta attiecīgā atkāpe. (6) Senpjēra un Mikelona ir lūgusi atkāpi piemērot no 2003. gada 1. septembra. Tomēr, ņemot Senpjēras un Mikelonas lūguma iesniegšanas datumu un lēmuma pieņemšanas procesa ilgumu, atkāpi nevar pieņemt pirms 1. septembra. Tādēļ to piemēros no 2003. gada 1. oktobra. (7) Šajā lēmumā paredzētie pasākumi ir saskaņā ar Muitas kodeksa komitejas atzinumu, IR PIEŅĒMUSI ŠO LĒMUMU. 1. pants Atkāpjoties no Lēmuma 2001/822/EK III pielikuma noteikumiem, termiski apstrādātas un saldētas omāru astes, kājas un spīles, uz kurām attiecas KN kods ex 0306 12 90 un kuras ir pārstrādātas Senpjērā un Mikelonā, uzskata par Senpjēras un Mikelonas izcelsmes astēm, kājām un spīlēm, ja tās iegūtas no nenoteiktas izcelsmes omāriem saskaņā ar šā lēmuma nosacījumiem. 2. pants Lēmuma 1. pantā paredzētā atkāpe attiecas uz šā lēmuma pielikumā norādītajiem daudzumiem, ko ieved Kopienā no Senpjēras un Mikelonas laika posmā no 2003. gada 1. oktobra līdz 2008. gada 30. septembrim. 3. pants Regulas (EEK) Nr. 2454/93 308.a, 308.b un 308.c pantu, kas attiecas uz tarifu kvotu pārvaldību, mutatis mutandis piemēro pielikumā minēto daudzumu pārvaldībai. 4. pants 1. Senpjēras un Mikelonas muitas iestādes veic vajadzīgos pasākumus, lai veiktu 1. pantā minēto produktu eksporta kvantitatīvās pārbaudes. Šajā nolūkā uz visām apliecībām, ko tās izdod saskaņā ar šo lēmumu, jābūt atsaucei uz to. 2. Senpjēras un Mikelonas kompetentās iestādes katrus trīs mēnešus nosūta Komisijai paziņojumu par daudzumiem, par kuriem saskaņā ar šo lēmumu ir izdotas preču pārvadājumu apliecības EUR.1, un šo apliecību kārtas numurus. 5. pants Saskaņā ar šo lēmumu izdoto EUR.1 apliecību 7. ailē ir viens no šādiem ierakstiem: - Excepcin - Decisin... - Undtagelse - Beslutning... - Ausnahme - Entscheidung... - - - Derogation - Decision... - Dérogation - Décision... - Deroga - Decisione... - Afwijking - Beschikking... - Derrogaēo - Deciso - Poikkeus - päätös... - Undantag - beslut... 6. pants Šo lēmumu piemēro no 2003. gada 1. oktobra līdz 2008. gada 30. septembrim. 7. pants Šis lēmums ir adresēts dalībvalstīm. Briselē, 2003. gada 25. septembrī Komisijas vārdā - Komisijas loceklis Frederik Bolkestein PIELIKUMS No Senpjēras un Mikelonas ievestie daudzumi Kārtas nr. KN kods Preču apraksts Laika posms Daudzumi 09.1660 ex 0306 12 90 Saldētas omāru (Homarus spp.) astes, kājas un spīles No 2003. gada 1. oktobra līdz 2004. gada 30. septembrim 105 No 2004. gada 1. oktobra līdz 2005. gada 30. septembrim 105 No 2005. gada 1. oktobra līdz 2006. gada 30. septembrim 105 No 2006. gada 1. oktobra līdz 2007. gada 30. septembrim 105 No 2007. gada 1. oktobra līdz 2008. gada 30. septembrim 105 GRAFIKS 1. Ieteiktais datums Priekšlikums jāpieņem pēc iespējas ātrāk. 2. Ieteikuma pamats Padomes Lēmuma 2001/822/EK III pielikuma 37. panta 8. punkts paredz, ka lēmums jāpieņem 75 darba dienu laikā pēc atkāpes lūguma saņemšanas. Pretējā gadījumā uzskata, ka lūgums pieņemts pilnībā. Šā lēmuma pieņemšanas termiņš ir 2003. gada 2. oktobris. [1] OV L 314, 30.11.2001., 1. lpp. [2] OV L 253, 11.10.1993., 1. lpp. [3] OV L 187, 26.7.2003., 16. lpp.